অল ইণ্ডিয়া বেংক এমপ্লয়িজ এছ'চিয়েশ্যনে (AIBEA) শনিবাৰে (১৯ নৱেম্বৰ) চুক্তি ভংগ, ইউনিয়নৰ অধিকাৰত হস্তক্ষেপকে ধৰি কেইবাটাও অভিযোগ তুলি বেংক ধৰ্মঘটৰ আহ্বান জনাইছে। তেওঁলোকে দাবী কৰিছে যে আন ইউনিয়নসমূহেও এই ধৰ্মঘটক সমৰ্থন কৰিছে।
সমগ্ৰ দেশৰ ৰাজহুৱা আৰু ব্যক্তিগত বেংকসমূহত এই ধৰ্মঘটৰ ফলত গ্ৰাহক সেৱাসমূহ ক্ষতিগ্ৰস্ত হ'ব। এটিএমৰ ক্ষেত্ৰতো সমস্যা হ'ব পাৰে। ধৰ্মঘটৰ ফলত গ্ৰাহকসকলৰ বহুতো অত্যাৱশ্যকীয় সেৱা ব্যাহত হোৱাৰ সম্ভাৱনা আছে। বেঙ্কত ধন জমা কৰা, ধন উলিওৱাৰ পৰা চেক ভঙালৈকে সকলো বাধাগ্ৰস্ত হ'ব পাৰে।
বেংক অফ বৰোদা, পঞ্জাৱ এণ্ড সিন্ধ বেংকৰ দৰে কেইবাটাও বেংকে ইতিমধ্যে তেওঁলোকৰ গ্ৰাহকসকলক ধৰ্মঘটত যোগদান কৰাৰ বিষয়ে অৱগত কৰিছে। এই দুটা বেংকৰ কৰ্মচাৰীৰ উপৰিও কেইবাটাও বেংকৰ কৰ্মচাৰীসকলে ধৰ্মঘটত যোগদান কৰাৰ সম্ভাৱনা আছে।
অল ইণ্ডিয়া বেংক এমপ্লয়িজ এছ'চিয়েশ্যনৰ (AIBEA) সম্পাদক চি এইচ ভেংকটাচলমে কয়, "বেঙ্কে যিদৰে একাধিক চাকৰি আউটচৰ্চ কৰি আছে, তাত গ্ৰাহকসকলৰ বিত্তীয় সুৰক্ষাক লৈ আশংকা আহিছে। বেংকৰ নিম্ন স্তৰৰ কৰ্মচাৰীৰ নিযুক্তিত আউটচৰ্চিঙৰ অত্যাধিক ব্যৱহাৰৰ বাবে ঔদ্যোগিক বিবাদ আইন উলংঘা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
